rejauldu/bengali-wikipedia huggingface dataset:
কাউন্সিল মুসলিম লীগ হচ্ছে পাকিস্তানে জেনারেল আইয়ুব খানের সামরিক শাসন আমলে মুসলিম লীগ বিভক্ত হয়ে পড়লে তৎকালীন মুসলিম লীগ নেতৃবৃন্দের একাংশের প্রতিষ্ঠিত একটি রাজনৈতিক দল। আইয়ুব শাসনামলে এই দলটি আইয়ুব খানের সমর্থক কনভেনশন মুসলিম লীগের বিরোধী দল হিসেবে আবির্ভূত হয়। সরদার মুহাম্মদ জাফরউল্লাহ, মিয়া মমতাজ দৌলতানা, সরদার শওকত হায়াত-খান, চৌধুরী মুহাম্মদ হোসেন ছত্তা, খাজা মুহাম্মদ সাফদার এবং চৌধুরী জহুর এলাহী কাউন্সিল মুসলিম লীগের বিশিষ্ট নেতা ছিলেন।   আরও দেখুন   মুসলিম লীগের ভাঙ্গন   তথ্যসূত্র   বিষয়শ্রেণী:মুসলিম লীগ বিষয়শ্রেণী:মুসলিম লীগের বিচ্ছিন্ন দল বিষয়শ্রেণী:পাকিস্তানের বিলুপ্ত রাজনৈতিক দল বিষয়শ্রেণী:পাকিস্তানের ইসলামি রাজনৈতিক দল বিষয়শ্রেণী:১৯৬২-এ পাকিস্তানে প্রতিষ্ঠিত
রণবীর শৌরি ভারতীয় অভিনেতা এবং সাবেক ভিডিও জকি। ২০০২ সালে এক ছোটিসি লাভ স্টোরি দিয়ে তার চলচ্চিত্রে অভিষেক ঘটে। এরপর তিনি জিসম (২০০৩) ও লক্ষ্য (২০০৪) চলচ্চিত্রে অভিনয় করেন। তিনি ট্র্যাফিক সিগন্যাল, ভেজা ফ্রাই (২০০৭), মিথ্যা (২০০৮), ও সোনচিড়িয়া (২০১৯)-এর মত সমাদৃত চলচ্চিত্রে অভিনয় করেন।  তিনি একজন পাঞ্জাবি। তার সাবেক স্ত্রী অভিনেত্রী কঙ্কনা সেন শর্মা। তার একমাত্র সন্তান  হল হারুধ সুরে।তিনি কর্মজীবন শুরু করে ২০০২ সালে।  থাম্ব |200px |কঙ্কনা সেন শর্মা এবং রণবীর শৌরি  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় টেলিভিশন উপস্থাপক বিষয়শ্রেণী:জলন্ধরের ব্যক্তি বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বির মাউন (বা বির মাউনা) হলো সৌদি আরবের একটি স্থান। এখানেই বির মাউনার অভিযান সংঘটিত হয়েছিল, যেখানে ৭০ জন মুসলমান নিহত হন।মুবারকপুরী, দ্য সিল্ড নেকটার: বায়োগ্রাফি অব দ্য নোবল প্রফেট, পৃষ্ঠা ৩৫২। সে সময় এটি একটি কূপ ছিল।মুহাম্মদ ইবনে ইসমাঈল বুখারী, সহিহ বুখারি, পৃষ্ঠা ৯৭৫।  বির মাউনার উল্লেখ সহিহ বুখারি-এর সুন্নি হাদিস সংকলনে রয়েছে, যেখানে বলা হয়েছে:  মুবারকপুরীর মতে, কুরআনের ৩:১৬৯–১৭৩ নম্বর আয়াতগুলো বির মাউনার ঘটনার সঙ্গে সম্পর্কিত। তবে পরবর্তীতে এই আয়াতগুলো নাসখ করা হয়।  আরও দেখুন মুহাম্মদের অভিযানের তালিকা উবলা পর্বতমালা  তথ্যসূত্র  বিষয়শ্রেণী:মক্কা প্রদেশের জনবহুল স্থান
যোগেশ্বর দত্ত (), হলেন একজন ভারতীয় কুস্তিগির।http://www.dailypioneer.com/sunday-edition/sundayagenda/cover-story-agenda/82373-get-on-the-mat.html তিনি ২০১২ গ্রীষ্মকালীন অলিম্পিকে পুরুষদের ৬০ কেজি ফ্রিস্টাইল কুস্তিতে একটি ব্রোঞ্জ পদক জয় করেছেন।   কেরিয়ার  যোগেশ্বর দত্ত হরিয়ানার সোনিপথ জেলার বাঁসওয়ারা গ্রামের বাসিন্দা। তার বাবা-মা শিক্ষকতা করেন। আট বছর বয়স থেকে তিনি কুস্তি অভ্যাস করেছেন। তার অনুপ্রেরণা ছিলেন স্বগ্রামবাসী বলরাজ পেহলওয়ান। পরে তিনি কোচ রামফলের কাছে ট্রেনিং নেন।   ২০০৩  যোগেশ্বর ২০০৩ কমনওয়েলথ কুস্তি চ্যাম্পিয়নশিপে স্বর্ণ পদক পেয়েছিলেন।"Beijing 2008 Olympics" . The Times of India. Retrieved on 2008-08-16.   ২০০৪ গ্রীষ্মকালীন অলিম্পিক  ২০০৪ এথেন্স গ্রীষ্মকালীন অলিম্পিকের পুরুষদের ফ্রিস্টাইল ৫৫ কেজি কুস্তিতে অংশ নিয়ে তিনি ১৮তম স্থান অধিকার করেন।   ২০০৬ এশিয়ান গেমস  ২০০৬ দোহা এশিয়ান গেমসে অংশ নেবার ন-দিন আগে যোগেশ্বরের পিতৃবিয়োগ হয়। এই গেমসে হাঁটুতে চোট পেলেও ৬০ কেজি ক্যাটেগরিতে তিনি একটি ব্রোঞ্জ পদক জয় করতে সক্ষম হন।"Medal winners at the 15th Asian Games on Dec. 13", People's Daily, (14 December 2006). Retrieved on 2008-08-16.   ২০০৮ গ্রীষ্মকালীন অলিম্পিক  এটি ছিল যোগেশ্বরের দ্বিতীয় অলিম্পিক। তিনি ৬০ কেজি ক্যাটেগরিতে অংশ নেন।http://www.rediff.com/sports/2008/aug/06team.htm ২০০৮ জেজু সিটি এশিয়ান চ্যাম্পিয়নশিপে স্বর্ণ পদক জয় করে তিনি এই অলিম্পিকে অংশ নেবার সুযোগ পান। ২০০৮ গ্রীষ্মকালীন অলিম্পিকে যোগেশ্বরকে প্রথম রাউন্ডেই বিদায় নিতে হয়েছিল। তিনি নবম স্থান পেয়েছিলেন।http://www.ptinews.com/pti%5Cptisite.nsf/0/693C028D43F911BD652574AA002CF80D?OpenDocument   ২০১০ কমনওয়েলথ গেমস  ২০১০ দিল্লি কমনওয়েলথ গেমসে যোগেশ্বর ভারতের হয়ে স্বর্ণ পদক জয় করেন।http://timesofindia.indiatimes.com/london-olympics-2012/olympics-2012-players/yogeshwardutt.cms   ২০১২ গ্রীষ্মকালীন অলিম্পিক  ২০১২ গ্রীষ্মকালীন অলিম্পিকে যোগেশ্বর পুরুষদের ৬০ কেজি বিভাগে ব্রোঞ্জ পদক পেয়েছেন। তিনি উক্ত অলিম্পিকে পদকজয়ী পঞ্চম ভারতীয়।   তথ্যসূত্র    বহিঃসংযোগ   Yogeshwar's profile on FILA Wrestling website  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় কুস্তিগির বিষয়শ্রেণী:ভারতের অলিম্পিক কুস্তিগির বিষয়শ্রেণী:২০০৮ গ্রীষ্মকালীন অলিম্পিক্‌সে কুস্তিগির বিষয়শ্রেণী:২০১০ কমনওয়েলথ গেমসে কুস্তিগির বিষয়শ্রেণী:কমনওয়েলথ গেমসে ভারতের জন্য স্বর্ণ পদকপ্রাপ্ত ব্যক্তি বিষয়শ্রেণী:অলিম্পিকে ভারতের জন্য ব্রোঞ্জ পদকপ্রাপ্ত ব্যক্তি বিষয়শ্রেণী:হরিয়ানার খেলোয়াড় বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:২০১৬ গ্রীষ্মকালীন অলিম্পিকের কুস্তিগির বিষয়শ্রেণী:ভারতীয় পুরুষ ক্রীড়া কুস্তিগির বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয় বিষয়শ্রেণী:অলিম্পিক ব্রোঞ্জপদক বিজয়ী ভারতীয় বিষয়শ্রেণী:রাজীব গান্ধী খেলরত্ন প্রাপক বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:সোনিপথ জেলার ব্যক্তি বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:হরিয়ানার ভারতীয় জনতা পার্টির রাজনীতিবিদ বিষয়শ্রেণী:অর্জুন পুরস্কার প্রাপক বিষয়শ্রেণী:ভারতীয় ক্রীড়া নির্বাহী ও প্রশাসক বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় ব্যক্তি
থাম্ব|ডান|৩০০পিক্সেল|আধুনিক কারাগারগুলো সর্বাধিক ভৌত নিরাপত্তা ব্যবস্থাগুলোর মধ্য একটি যেখানে প্রায় প্রতিটি এলাকা কঠোর প্রবেশাধিকার এবং নজরদারির অধীন। চিত্রে ইসরায়েলের শাটা কারাগারের বাইরের অংশ দেখানো হয়েছে – উঁচু দেয়াল, ব্লেডযুক্ত তার, সুরক্ষা প্রাচীর, প্রহরী টাওয়ার এবং আলো ব্যবহারের মাধ্যমে এটি নিরাপদ রাখা হয়।  ভৌত নিরাপত্তা বলতে কোন সুযোগ-সুবিধা, যন্ত্রপাতি, উপকরণ সামগ্রী এবং সম্পদে কারও অননুমোদিত ব্যবহার তথা প্রবেশাধিকার ও হস্তক্ষেপ রোধে এবং গুপ্তচরবৃত্তি, চুরি, অগ্নি সুরক্ষা অথবা সন্ত্রাসী হামলার মতো ক্ষতি বা ধ্বংসসাধনের হাত থেকে কর্মী এবং সম্পত্তির সুরক্ষার্থে প্রণীত নিরাপত্তা পরিকল্পনা ও ব্যবস্থাকে বোঝানো হয়ে থাকে। আন্তঃনির্ভর ব্যবস্থাদির একাধিক স্তরের ব্যবহার ভৌত নিরাপত্তার মধ্যে অন্তর্ভুক্ত; এদের মধ্যে থাকতে পারে সিসিটিভি নজরদারি, নিরাপত্তা রক্ষী, সুরক্ষা প্রাচীর, তালা, অ্যাক্সেস কন্ট্রোল, সীমান্তে অনুপ্রবেশ সনাক্তকরণ, প্রতিবন্ধকতা তৈরিকারী বিভিন্ন ব্যবস্থা, অগ্নি সুরক্ষাব্যবস্থাসহ ব্যক্তি এবং সম্পত্তি সুরক্ষার্থে পরিকল্পিত বিবিধ ব্যবস্থা।  তথ্যসূত্র  বিষয়শ্রেণী:নিরাপত্তা বিষয়শ্রেণী:অপরাধ প্রতিরোধ বিষয়শ্রেণী:জননিরাপত্তা বিষয়শ্রেণী:জাতীয় নিরাপত্তা বিষয়শ্রেণী:নিরাপত্তা প্রকৌশল
থাম্ব|শারদা মুখোপাধ্যায় শারদা মুখোপাধ্যায় (জন্ম নাম পণ্ডিত; ২৪ ফেব্রুয়ারি ১৯১৯–৬ জুলাই ২০০৭) ছিলেন একজন ভারতীয় সমাজসেবক এবং রাজনীতিবিদ। তিনি ১৯৬০-এর দশকে লোকসভার সদস্য ছিলেন এবং পরে অন্ধ্র প্রদেশ এবং গুজরাট রাজ্যের রাজ্যপাল হিসেবে দায়িত্ব পালন করেন।  শারদা পণ্ডিত ১৯১৯ সালের ২৪ ফেব্রুয়ারি, গুজরাতের রাজকোটে একটি মহারাষ্ট্রীয় অভিজাত পরিবারে জন্মগ্রহণ করেন। তাঁর কাকা রঞ্জিত এস পণ্ডিত ভারতের প্রথম প্রধানমন্ত্রী জওহরলাল নেহরুর বোন বিজয়লক্ষ্মী পণ্ডিতের সাথে বিবাহবন্ধনে আবদ্ধ হয়েছিলেন। তাঁর মা সরস্বতীবাঈ পণ্ডিতের বোন ছিলেন কিংবদন্তি অভিনেত্রী এবং চলচ্চিত্র ব্যক্তিত্ব দুর্গা খোটে। ১৯৩৭ সালে মুম্বাইয়ে সুব্রত মুখার্জির সাথে তাঁর পরিচয় হয়। সুব্রত বাংলার অন্যতম বিশিষ্ট পরিবারের সদস্য ছিলেন। তিনি পরে প্রথম ভারতীয় এয়ার চিফ মার্শাল হন। ১৯৩৯ সালে তাঁদের বিয়ে হয় এবং তাঁদের একটি ছেলে হয়। ১৯৬০ সালে তাঁর স্বামীর অকাল মৃত্যুর পর, তিনি রাজনীতিতে প্রবেশ করেন। তিনি ১৯৬২ থেকে ১৯৭১ সাল পর্যন্ত মহারাষ্ট্রের রত্নগিরি (লোকসভা কেন্দ্র) থেকে কংগ্রেস দলের প্রতিনিধিত্ব ক'রে তৃতীয় ও চতুর্থ লোকসভার সদস্য ছিলেন। তিনি ১৯৭১ সালের নির্বাচনে প্রতিদ্বন্দ্বিতা করেননি।  শারদা মুখোপাধ্যায় ১৯৭৭ সালের মে থেকে ১৯৭৮ সালের আগস্ট পর্যন্ত অন্ধ্রপ্রদেশের রাজ্যপাল এবং ১৯৭৮ থেকে ১৯৮৩ সাল পর্যন্ত গুজরাটের রাজ্যপাল ছিলেন। তিনি ২০০৭ সালের ৬ই জুলাই মারা যান।   তথ্যসূত্র    বহিঃসংযোগ          বিষয়শ্রেণী:মহারাষ্ট্রের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতের নারী রাজ্যপাল বিষয়শ্রেণী:মহারাষ্ট্রের রাজনীতিতে নারী বিষয়শ্রেণী:গুজরাতের রাজনীতিতে নারী বিষয়শ্রেণী:মুম্বইয়ের রাজনীতিবিদ বিষয়শ্রেণী:রাজকোটের ব্যক্তি বিষয়শ্রেণী:মারাঠি রাজনীতিবিদ বিষয়শ্রেণী:মহারাষ্ট্রের লোকসভা সদস্য বিষয়শ্রেণী:গুজরাতের রাজ্যপাল বিষয়শ্রেণী:অন্ধ্রপ্রদেশের রাজ্যপাল বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:চতুর্থ লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:২০০৭-এ মৃত্যু বিষয়শ্রেণী:১৯১৯-এ জন্ম বিষয়শ্রেণী:অপর্যালোচিত অনুবাদসহ পাতা
ব্যাড়গি () ভারতের কর্ণাটক রাজ্যের হাবেরী জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬০১ মিটার (১৯৭১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ব্যাড়গি শহরের জনসংখ্যা হল ২৫,৬৫৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ব্যাদগি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  মেরাজ (আলাপ) ১৫:০২, ১৪ জুন ২০২০ (ইউটিসি) নির্মল বাংলাদেশ   – (অপসারণের প্রস্তাবনা দেখুনলগ দেখুন) () পাতাটি এর ফাউন্ডার প্রেসিডেন্ট আলমগির হোসেন এর দ্বারা লিখিত। আগাগোড়া বিজ্ঞাপনমূলক এবং উল্লেখযোগ্যতা প্রমান করার মতো বিশেষ কোন অর্জন এর কথা উল্লেখ নাই। NahidHossain (আলাপ) ০৯:৫৫, ১৪ জুন ২০২০ (ইউটিসি)  নিবন্ধটিতে সংস্থাটির উল্লেখযোগ্যতা প্রমাণিত হয়না। ~ ♦MS_Sakib♦ (কিছু বলবেন?) ১০:০৭, ১৪ জুন ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
যশোর ইনস্টিটিউট পাবলিক লাইব্রেরি () হল যশোর শহরের একটি পাবলিক লাইব্রেরি, যা ১৮৫১ সালে প্রতিষ্ঠিত হয়েছিল। এটি বাংলাদেশের সবচেয়ে প্রাচীন এবং দক্ষিণ এশিয়ার প্রাচীনতম গ্রন্থাগারগুলির একটি।   ইতিহাস  যশোর পাবলিক লাইব্রেরি ১৮৫১ সালে জেলা কর আদায়কারী আরসি রেক্স দ্বারা যশোর শহরের কেন্দ্রীয় অবস্থানে প্রতিষ্ঠিত হয়। আরসি রেক্স নড়াইল ও নলডাঙ্গার নীলকর ও স্থানীয় জমিদারদের মতো স্থানীয় অভিজাতদের কাছ থেকে তহবিল পেতেন। গ্রন্থাগারটি যশোরের সামাজিক ও সাহিত্য সমাবেশের কেন্দ্রে পরিণত হয়। লাইব্রেরিতে একটি বিলিয়ার্ড রুম ছিল। লাইব্রেরির চারপাশে যশোর শহর গড়ে উঠেছে, যশোর টাউন হল ১৯০৪ সালে এবং আর্য থিয়েটার ১৯১৯ সালে নির্মিত হয়েছিল। রায় বাহাদুর যদুনাথ মজুমদার ১৯২৭ সালে আর্য থিয়েটার এবং টাউন ক্লাবের সাথে পাবলিক লাইব্রেরীকে একত্রিত করে যশোরের একটি সম্মিলিত সাংস্কৃতিক ও কমিউনিটি সেন্টার গঠন করেন। এর ফলে যশোর ইনস্টিটিউট তৈরি হয়; যা সরকার কর্তৃক যশোর ইনস্টিটিউট পাবলিক লাইব্রেরি নামকরণ করা হয়।  ১৯২৮ সালে, লাইব্রেরিটি একটি নতুন ভবনে স্থানান্তরিত হয় যাতে অবিনাশচন্দ্র সরকার অর্থায়ন করেছিলেন। অবিনাশচন্দ্র সরকারের পিতার নামে লাইব্রেরি হলটির নাম বিশ্বনাথ হল রাখা হয়েছিল। ১৯৪২ সালে দ্বিতীয় বিশ্বযুদ্ধের প্রস্তুতির অংশ হিসাবে লাইব্রেরি প্রাঙ্গণটি রয়্যাল ইন্ডিয়ান এয়ার ফোর্স দ্বারা দখল করা হয়েছিল। দ্বিতীয় বিশ্বযুদ্ধ শেষ হওয়ার পর গ্রন্থাগারটি আবার লাইব্রেরি হিসেবে কাজ শুরু করে। একটি সামরিক ঘাঁটি হিসেবে ব্যবহার এবং ভারত ভাগের পর গ্রন্থাগারটির সংস্কারের প্রয়োজন হয়। ১৯৫৩ সালে পূর্ব পাকিস্তানের যুক্তফ্রন্ট সরকার তহবিল সরবরাহ করেছিল। ১৯৭৮ সালে খুলনা বিভাগীয় উন্নয়ন বোর্ড লাইব্রেরির জন্য একটি নতুন বুক ব্যাংক হল নির্মাণ করে। লাইব্রেরিতে ৬৭,১৯৭টি বই রয়েছে। লাইব্রেরিতে বাংলা ভাষায় ৪৯৩০৬টি এবং ইংরেজি ভাষায় ১৭৩৯১টি বই ছিল। বাকি বইগুলো আরবি, ফার্সি ভাষা এবং উর্দুতে । লাইব্রেরিতে হিন্দু মহাকাব্য মহাভারতের লেখক শ্রীকৃষ্ণ দায়পায়ন সহ তাল পাতায় লেখা প্রাচীন পাণ্ডুলিপি রয়েছে।   তথ্যসূত্র   বিষয়শ্রেণী:যশোরের ভবন ও স্থাপনা বিষয়শ্রেণী:বাংলাদেশের গ্রন্থাগার বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:অপর্যালোচিত অনুবাদসহ পাতা
জুলকার নাঈন  একজন বাংলাদেশি মাল্টিমিডিয়া সাংবাদিক ও প্রতিবেদক। তিনি চট্টগ্রামের প্রাচীন দৈনিক দৈনিক আজাদী পত্রিকায় মাল্টিমিডিয়া রিপোর্টার হিসেবে কর্মরত। পাশাপাশি তিনি চট্টগ্রাম মাল্টিমিডিয়া রিপোর্টার্স ইউনিটি (সিএমআরইউ)-এর যুগ্ম সাধারণ সম্পাদক হিসেবেও দায়িত্ব পালন করছেন।   প্রাথমিক জীবন ও শিক্ষা  জুলকার নাঈন সাদমান চট্টগ্রাম জেলার স্থায়ী বাসিন্দা। তিনি বিজিসি ট্রাস্ট বিশ্ববিদ্যালয়ের সাংবাদিকতা ও গণমাধ্যম অধ্যয়ন বিভাগ থেকে স্নাতক ডিগ্রি অর্জন করেন। তার মা সেতারা বানু ছিলেন একজন প্রথম শ্রেণির গেজেটেড সরকারি কর্মকর্তা।   পেশাগত জীবন  তিনি ২০১৯ সাল থেকে সাংবাদিকতা পেশায় যুক্ত। বর্তমানে তিনি দৈনিক আজাদী পত্রিকার মাল্টিমিডিয়া ইউনিটে কাজ করছেন। প্রতিবেদনে তিনি সমাজ, অপরাধ, নাগরিক সমস্যা ও মানবিক বিষয়ে রিপোর্ট তৈরি করে থাকেন।  তার কিছু প্রতিবেদন স্থানীয় ও জাতীয় গণমাধ্যমে গুরুত্বের সঙ্গে প্রকাশিত হয়েছে:   [অপরাধের ধরন পাল্টে গেছে শহরে – চট্টলার খবর](https://chattolarkhabor.com/151523/)  [দীর্ঘ হচ্ছে অস্বাভাবিক যানজট – চট্টলার খবর](https://chattolarkhabor.com/151420/)   প্রশিক্ষণ  জুলকার নাঈন সাদমান বাংলাদেশ প্রেস ইনস্টিটিউট (পিআইবি)-এর একাধিক প্রশিক্ষণে অংশগ্রহণ করেছেন, যার মধ্যে রয়েছে:   অনুসন্ধানী সাংবাদিকতা  ডেটা জার্নালিজম  মোবাইল জার্নালিজম   ব্যক্তি দর্শন  তিনি কোনো রাজনৈতিক দলে যুক্ত নন, তবে ন্যায়ের পক্ষে এবং গণতান্ত্রিক অধিকারের পক্ষে সবসময় সোচ্চার ভূমিকা রেখে চলেছেন।   বহিঃসংযোগ    [ফেসবুক রিপোর্টিং ভিডিও ১](https://www.facebook.com/share/v/1F3P9sfJ6B/)  [ফেসবুক রিপোর্টিং ভিডিও ২](https://www.facebook.com/share/v/173nyFhyMS/)  [ফেসবুক রিপোর্টিং ভিডিও ৩](https://www.facebook.com/share/v/1PwBLPupbF/)   সূত্র
</br>মেভার কুমার জামাতিয়া ত্রিপুরার একজন টিপরা ভারতীয় রাজনীতিবিদ। তিনি বিপ্লব কুমার দেব মন্ত্রণালয়ের আদিবাসী কল্যাণ ও বন মন্ত্রী। তিনি ৬,৯৮৭ ভোটের ব্যবধানে সিপিআই(এম) প্রার্থী অঘোর দেববর্মাকে পরাজিত করে আশারামবাড়ি নির্বাচনী এলাকা থেকে বিধায়ক হন। ১২ মে ২০২২-এ তাকে পদ থেকে অপসারণ করা হয় এবং আইপিএফটি দল থেকে বিচ্ছিন্ন করা হয় এবং ২০২৩ সালের ত্রিপুরা বিধানসভা নির্বাচনের মাত্র তিন মাস আগে তিনি ৮ নভেম্বর ২০২২-এ ত্রিপুরা বিধানসভার সদস্যপদ থেকে পদত্যাগ করেন এবং ১০ নভেম্বর ২০২৩-এ টিপরা মোথা পার্টিতে যোগ দেন।   তথ্যসূত্র   বিষয়শ্রেণী:ত্রিপুরার রাজ্য মন্ত্রিপরিষদের মন্ত্রী বিষয়শ্রেণী:ত্রিপুরা বিধানসভার সদস্য ২০১৮-২০২৩ বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইন্ডিজেনাস পিপলস ফ্রন্ট অফ ত্রিপুরার রাজনীতিবিদ
ডেভিড অ্যান্ড্রু লিও ফিঞ্চার (ইংরেজি: David Andrew Leo Fincher; জন্ম ২৮শে আগস্ট, ১৯৬২) হলেন একজন মার্কিন চলচ্চিত্র, টেলিভিশন ও মিউজিক ভিডিও পরিচালক ও প্রযোজক। তিনি দ্য কিউরিয়াস কেইস অফ বেঞ্জামিন বাটন (২০০৮) ও দ্য সোশ্যাল নেটওয়ার্ক (২০১০) চলচ্চিত্রের জন্য দুইবার শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন এবং দ্য সোশ্যাল নেটওয়ার্ক ছবির জন্য শ্রেষ্ঠ চলচ্চিত্র পরিচালনার জন্য গোল্ডেন গ্লোব পুরস্কার ও বাফটা পুরস্কার লাভ করেন।  তিনি মনস্তাত্ত্বিক থ্রিলারধর্মী সেভেন (১৯৯৫), দ্য গেম (১৯৯৭), ফাইট ক্লাব (১৯৯৯) এবং গন গার্ল (২০১৪) চলচ্চিত্রের জন্য বিখ্যাত। এছাড়া তিনি রহস্যধর্মী থ্রিলার চলচ্চিত্র জোডিয়াক (২০০৭), দ্য গার্ল উইথ দ্য ড্রাগন ট্যাটু (২০১১) এবং টেলিভিশন ধারাবাহিক হাউজ অব কার্ডস (২০১৩-) এবং মাইন্ডহান্টার (২০১৭-) পরিচালনা করেন।  তার জোডিয়াক ও দ্য সোশ্যাল নেটওয়ার্ক চলচ্চিত্র দুটি বিবিসির ২১শ শতাব্দীর ১০০ সেরা চলচ্চিত্রের তালিকায় অন্তর্ভুক্ত হয়।  প্রারম্ভিক জীবন ফিঞ্চার ১৯৬২ সালের ২৮শে আগস্ট কলোরাডোর ডেনভারে জন্মগ্রহণ করেন। তার মাতা ক্লের মে (জন্মনাম বোয়েচার) সাউথ ডাকোটার একটি মাদকাসক্ত নিরাময় প্রোগ্রামের মানসিক স্বাস্থ্য বিষয়ক সেবিকা, এবং তার পিতা হাওয়ার্ড কেলি "জ্যাক" ফিঞ্চার একজন লেখক, যিনি লাইফ সাময়িকীর প্রতিবেদক ও ব্যুরো প্রধান ছিলেন। হাওয়ার্ড ২০০৩ সালের এপ্রিলে ক্যান্সারে আক্রান্ত হয়ে মারা যান। যখন তার দুই বছর বয়স, তার পরিবার ক্যালিফোর্নিয়ার সান আন্সেলমোতে চলে যায়। সেখানে চলচ্চিত্র নির্মাতা জর্জ লুকাস তাদের প্রতিবেশী ছিল। তার থেকে অনুপ্রাণিত হয়ে ফিঞ্চার ছেলেবেলা থেকেই চলচ্চিত্র নির্মাণে আগ্রহ প্রকাশ করেন। ফিঞ্চারের কিশোর বয়সে তারা অরেগনের অ্যাশল্যান্ডে চলে যান এবং সেখানে তিনি অ্যাশল্যান্ড হাই স্কুলে পড়াশুনা করেন। হাই স্কুলে তিনি মঞ্চনাটক পরিচালনা করতেন এবং স্কুলের পরে সেট ও লাইটিংয়ের নকশা করতেন। তিনি সেকেন্ড রান মুভি থিয়েটারে প্রজেকশনিস্ট ছিলেন এবং অরেগনের মেডফোর্ডের স্থানীয় টেলিভিশন সংবাদ স্টেশন "কবি"র ব্যবস্থাপনা সহকারী ছিলেন, পাশাপাশি রান্না করা ও থালা পরিষ্কার করার কাজ করতেন। বুচ ক্যাসিডি অ্যান্ড দ্য সানড্যান্স কিড (১৯৬৯) দেখে অনুপ্রাণিত হয়ে ফিঞ্চার আট বছর বয়সেই ৮মিমি ক্যামেরা দিয়ে চলচ্চিত্র নির্মাণ শুরু করেন।  ব্যক্তিগত জীবন ফিঞ্চার ১৯৯০ সালে মডেল ও চিত্রগ্রাহক দোনিয়া ফিওরেন্তিনোকে (জন্ম ১৯৬৭) বিয়ে করেন। ১৯৯৫ সালে তাদের বিবাহ বিচ্ছেদ ঘটে। তাকে এক কন্যা ফেলিক্স ইমোজেন ফিঞ্চার ১৯৯৪ সালে জন্মগ্রহণ করে। ফিঞ্চার পরবর্তীতে ১৯৯৬ সালে প্রযোজক সিন চ্যাফিনকে বিয়ে করেন।  তথ্যসূত্র  বহিঃসংযোগ  এমভিডি বেজে ডেভিড ফিঞ্চার সেন্স অব সিনেমায় ডেভিড ফিঞ্চার  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:ক্যালিফোর্নিয়ার চলচ্চিত্র পরিচালক বিষয়শ্রেণী:ক্যালিফোর্নিয়ার চলচ্চিত্র প্রযোজক বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন টেলিভিশন পরিচালক বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন মিউজিক ভিডিও পরিচালক বিষয়শ্রেণী:গ্র্যামি পুরস্কার বিজয়ী বিষয়শ্রেণী:শ্রেষ্ঠ চলচ্চিত্র পরিচালকের জন্য বাফটা পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:ডেনভারের ব্যক্তি বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী বিষয়শ্রেণী:টেলিভিশন বিজ্ঞাপন পরিচালক বিষয়শ্রেণী:জার্মান বংশোদ্ভূত মার্কিন ব্যক্তি
রোহিনী ,রহিন বা রহইন, ভারতের পশ্চিমবঙ্গ রাজ্যের জঙ্গলমহল তথা পুরুলিয়া, বাঁকুড়া, পশ্চিম মেদিনীপুর এবং ঝাড়গ্রাম জেলার একটি কৃষিভিত্তিক উৎসব বা পরব।   সময়কাল  প্রচলিত একটি কথা আছে "বারো মাসে বারুনি তোরো দিনে রহইন বা রহিন ৷ জ্যৈষ্ঠ মাসের তেরো তারিখে বীচ পুহ্না বা বীজ বপন উপলক্ষে রহিন উৎসব উদ্‌যাপন করা হয়। কৃষকদের বিশ্বাস, রোহিনী নক্ষত্র সেই দিন পৃথিবীর নিকটবর্তী এসে পড়ায় ঐ দিন বীজ বপন করলে শস্য উৎপাদনে কোন বাধা থাকে না।তরুণদেব ভট্টাচার্য, পুরুলিয়া,ফার্মা কে এল প্রাইভেট লিমিটেড, ২৫৭-বি, বিপিন বিহারী গাঙ্গুলী স্ট্রিট, কলকাতা-১২, ২০০৯   পালনরীতি  এই দিন ভোর বেলায় মহিলারা গোবর দিয়ে উঠোন নিকিয়ে রাখেন এবং গোবর গোলা জলে লতাপাতা ডুবিয়ে আলপনা আঁকেন। এরপর স্নান সেরে ভিজে কাপড়ে মাঠ থেকে রহিন মাটি (চাষযোগ্য জমিতে বছরের প্রথমে লাঙল চষার পর যে মাটি তৈরী হয়) এনে ঘরের চারকোণে ও তুলসী মঞ্চে জড়ো করে রাখা হয়। পুরুষেরা রহিন ফল বা কেলেকড়া সংগ্রহ করে আনেন। যে বাড়িতে আয় বেশি এবং খরচ কম, সেই বাড়ির সদস্যকে দিয়ে বীজ বপন করাতে হয়। এরপর ছোট ছেলে মেয়েরা রঙ কালি মেখে বানর, ভালুক প্রভৃতি জন্তু জানোয়ার সেজে বাড়ি বাড়ি গিয়ে টাকা ও খাবার সংগ্রহ করে আনে।   তথ্যসূত্র    আরো পড়ুন নব কিশোর সরকার: লোকায়ত মানভূম, প্রকাশক- বঙ্কিম চক্রবর্তী, ISBN 987-81-926153-1-8, পৃষ্ঠা ২১  বিষয়শ্রেণী:পশ্চিমবঙ্গের সংস্কৃতি বিষয়শ্রেণী:পুরুলিয়া জেলার উৎসব
বোম্বে টু গোয়া () হচ্ছে ১৯৭২ সালে মুক্তিপ্রাপ্ত একটি চলচ্চিত্র। হাস্যরসাত্মক অপরাধ ধাঁচের এই চলচ্চিত্রে কিছুটা প্রণয়ধর্মীর গন্ধও ছিলো তবে অন্যভাবে দেখলে এই চলচ্চিত্রটি ছিলো একটি ভ্রমণকাহিনী ভিত্তিক (বাস ভ্রমণ)। চলচ্চিত্রটির পরিচালক ছিলেন মেহমুদ (ষাট এবং সত্তরের দশকের হিন্দি চলচ্চিত্র জগতের হাস্যরসাত্মক অভিনেতা) যিনি চলচ্চিত্রটিতে একজন বাস কন্ডাক্টরের চরিত্রে অভিনয় করেছিলেন। চলচ্চিত্রটিতে আরো অভিনয় করেছিলেন অমিতাভ বচ্চন, অরুণা ইরানি এবং শত্রুঘ্ন সিনহা, এছাড়াও ছিলেন খ্যাতিমান গায়ক কিশোর কুমার যদিও তিনি বেশীক্ষণ অভিনয় করেননি।  চলচ্চিত্রটির কাহিনী দর্শকদের ভালো না লাগলেও রাহুল দেব বর্মণের সুর করা গানগুলো আকাশচুম্বী জনপ্রিয়তা পেয়েছিলো।  এই চলচ্চিত্রটি আসলে ছিলো ১৯৬৬ সালের তামিল চলচ্চিত্র 'মাদ্রাজ টু পন্ডিচেরি'-এর পুনর্নির্মাণ।  কাহিনী একটি পত্রিকায় তাদের মেয়ে মালার (অরুণা ইরানি) ছবি দেখলে আত্মারাম (নাজির হুসেন) এবং তার স্ত্রী (দুলারী) এর জীবন উল্টো হয়ে যায়। তারা রামলাল (আগা) এর ছেলের সাথে মালার বিয়ের ব্যবস্থা করে। মালা যার সাথে সাক্ষাত করেন নি তাকে বিয়ে করার বিরোধিতা করেছেন এবং একই সঙ্গে তিনি রোমাঞ্চিত হয়েছেন যে তিনি দু'জন ব্যক্তির উপর নির্ভর করেছিলেন, একটি বর্মা (শত্রুঘ্ন সিনহা), এবং অন্য শর্মা (মনমোহন) তার ছবিগুলি একটি ম্যাগাজিনে জমা দিয়েছিলেন, এবং এখন তাকে বলিউড সিনেমার জন্য সাইন আপ করতে রাজি ছিল। খ্যাতি নিয়ে যাওয়ার পথে মালা তার বাবা-মায়ের বিরোধিতা বুঝতে পারছে না এবং প্রচুর অর্থ নিয়ে বাড়ি থেকে পালিয়ে এই অর্থ শর্মা এবং বর্মার হাতে তুলে দেয়। লোভ শর্মা এবং বর্মাকে ছাড়িয়ে যায় এবং শর্মার মৃত্যুর দিকে পরিচালিত করে। বর্মা শর্মাকে হত্যা করার সাক্ষী মালা এখন তার জীবন নিয়ে পালাচ্ছেন। তিনি বোম্বাইয়ের একটি বাসে চড়ে যা গোয়ার উদ্দেশ্যে যাত্রা করে। বর্মা শীঘ্রই তাকে পরাস্ত করে, এবং তাকে হত্যা করার জন্য বাসে তার একজন সশস্ত্র লোক রয়েছে। এবং তারপরে মালার প্রশংসাকারী রবিকুমার (অমিতাভ বচ্চন) এসে পৌঁছেছেন, যিনি কেবল মালাকে রক্ষা করেন না, যাত্রা জুড়েও তাঁর সঙ্গী হন। মালা বিশ্বাস করতে শুরু করে এবং পরে রবিকুমারের প্রেমে পড়ে যায়। পুরো ভারত, বিভিন্ন ধর্ম, সংস্কৃতি এবং বিশ্বাসের সমস্ত যাত্রী একসাথে মিশ্রিত যাত্রীদের সাথে বাসের যাত্রা সাহসী। বাসটি চালক রাজেশ (আনোয়ার আলী), এবং কন্ডাক্টর, খান্না (মেহমুদ) এর "নিয়ন্ত্রণ" এর মধ্যে রয়েছে ।তখন সে তার ভালবাসা এবং তার বিশ্বস্ত লোকদের বাস্তবতা পেয়ে যায়।  অভিনয়ে মেহমুদ - বাস কন্ডাক্টর খান্না অমিতাভ বচ্চন - রবি কুমার শত্রুঘ্ন সিনহা - শর্মা অরুণা ইরানি - মালা নাজির হুসেইন - আত্মারাম দুলারি - মালার মা কিশোর কুমার - নিজ ভূমিকা কেষ্ট মুখোপাধ্যায় - ঘুমকাতুরে বাসযাত্রী অসিত সেন - ধাবার মালিক  গানের তালিকা রাহুল দেব বর্মণ ছিলেন চলচ্চিত্রটির গানগুলোর সুরকার। "দেখা না হায়ে রে" - কিশোর কুমার "তুম মেরি যিন্দেগি মেঁ" - কিশোর কুমার, লতা মঙ্গেশকর "লিসেন টু দ্যা পউরিং রেইন" - ঊষা উথুপ "দিল তেরা হ্যায়" - লতা মঙ্গেশকর, কিশোর কুমার "হায়ে হায়ে ইয়ে ঠাণ্ডা পানি" - আশা ভোঁসলে "ইয়ে ম্যাহকি ম্যাহকি ঠাণ্ডি হাওয়া" - কিশোর কুমার  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৭২-এর চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:রাহুল দেববর্মণ সুরারোপিত চলচ্চিত্র বিষয়শ্রেণী:তামিল চলচ্চিত্রের হিন্দি পুনর্নির্মাণ
thumb|right|200px|নীলগিরিতে স্থাপিত বান্দরবান জেলার মানচিত্র নীলগিরি পর্যটন কেন্দ্র বাংলাদেশের বান্দরবান জেলায় তেংপ্লং চুট পাহাড়চূড়ায় অবস্থিত একটি জনপ্রিয় পর্যটন কেন্দ্র। এটি বাংলাদেশের সর্ব উঁচুতে অবস্থিত পর্যটন কেন্দ্র।   বর্ণনা  thumb|নীলগিরির পাদদেশে ফলবিক্রেতা সমুদ্রপৃষ্ঠ থেকে ২২০০ ফুট উচ্চে অবস্থানের কারণে নীলগিরি পর্যটন কেন্দ্র সর্বদা মেঘমণ্ডিত আর এটাই এই পর্যটন কেন্দ্রের বিশেষ আকর্ষণ। একবিংশ শতাব্দীর শুরু থেকে নীলগিরি ধীরে ধীরে দেশব্যাপী মানুষের কাছে পর্যটন কেন্দ্র হিসাবে পরিচিতি লাভ করতে শুরু করে। এই পুরো পর্যটন কেন্দ্রটিই প্রতিষ্ঠা করেছিল বাংলাদেশ সেনাবাহিনী এবং তারাই এর পরিচালনা করে থাকেন। এই পর্যটন কেন্দ্রটি বান্দরবান জেলা সদর থেকে ৫০ কিলোমিটার দূরে কাফ্রুপাড়াসংলগ্ন পাহাড় চূড়ায় অবস্থিত।বান্দরবানের নীলগিরিতে স্পীকার, নিজস্ব প্রতিবেদক, বান্দরবান; দৈনিক কালের কণ্ঠ (প্রিন্ট মাধ্যম), পৃ. ১৮। ঢাকা থেকে প্রকাশিত। প্রকাশকাল: ৩ ডিসেম্বর ২০১২ খ্রিস্টাব্দ। সংগ্রহের তারিখ: ৩ ডিসেম্বর ২০১২ খ্রিস্টাব্দ। বান্দরবানের আলীকদম থেকে থানচীগামী রাস্তা ধরে পাহাড়ী পথে নীলগিরি পৌঁছানো যায়।   গ্যালারি   আরও দেখুন  নীলাচল   তথ্যসূত্র    বহিঃসংযোগ        নীলগিরি রিসোর্ট  বিষয়শ্রেণী:বাংলাদেশের দর্শনীয় স্থান বিষয়শ্রেণী:বান্দরবান জেলার দর্শনীয় স্থান
নাও ছাড়িয়া দে পাল উড়াইয়া দে  গিরীণ চক্রবর্তী  রচিত এবং সুরারোপিত একটি জনপ্রিয় লোকসঙ্গীত। গানটি গেয়েছেন আব্বাস উদ্দিন আহমেদ  গানের কথা নাও ছাড়িয়া দে পাল উড়াইয়া দে ছল ছলাইয়া চলুক রে নাও মাঝ দইরা দিয়া চলুক মাঝ দইরা দিয়া।।  উড়ালি বিড়ালি বাওয়ে নাওয়ের বাদাম নড়ে (আরে)। আথালি পাথালি পানি ছলাৎ ছলাৎ করে রে।  আরে খল খলাইয়া হাইসা উঠে বৈঠার হাতল চাইয়া হাসে, বৈঠার হাতল চাইয়া।।  ঢেউয়ের তালে পাওয়ের ফালে নাওয়ের গলই কাঁপে তির তিরাইয়া নাওয়ের খৈয়াই রোইদ তুফান মাপে, মাপে রোইদ তুফান মাপে  চিরলি পিরলি পুলে ভ্রমর-ভ্রমরী খেলে রে (আরে)। বাদল উদালি কায়ে পানিতে জমিতে হেলে রে  আরে তুর তুরাইয়া আইলো দেওয়া দ্বীপ্তি হাতে লইয়া  আইলো দ্বীপ্তি হাতে লইয়া।  শালি ধানের শ্যামলা বনে হইলদা পঙ্খি ডাকে চিকমিকাইয়া হাসে রে চান সইশা ক্ষেতের ফাকে ফাকে সইশা ক্ষতের ফাকে  সোনালি রূপালি রঙে রাঙা হইলো নদী (আরে)। মিতালী পাতাইতাম মুই মনের মিতা পাইতাম যদি রে  আরে ঝিলমিলাইয়া খালর পানি নাচে থৈইয়া থৈইয়া পানি নাচে থৈইয়া থৈইয়া।।  তথ্যসূত্র  বিষয়শ্রেণী:লোকসঙ্গীত বিষয়শ্রেণী:পল্লীগীতি
এটি উগান্ডার বাণিজ্যিক ব্যাংকসমূহের একটি তালিকা    এবিসি ব্যাংক উগান্ডা লিমিটেড  আবসা ব্যাংক উগান্ডা লিমিটেড   আফ্রিল্যান্ড ফার্স্ট ব্যাংক উগান্ডা লিমিটেড   ব্যাংক অফ আফ্রিকা উগান্ডা লিমিটেড   ব্যাংক অফ বরোদা উগান্ডা লিমিটেড  ব্যাংক অফ ইন্ডিয়া উগান্ডা লিমিটেড   কায়রো ব্যাংক উগান্ডা  শতবর্ষ ব্যাংক  সিটি ব্যাংক উগান্ডা  ডিএফসিইউ ব্যাংক   ডায়মন্ড ট্রাস্ট ব্যাংক   ইকোব্যাঙ্ক উগান্ডা  ইক্যুইটি ব্যাংক উগান্ডা লিমিটেড  এক্সিম ব্যাংক (উগান্ডা)   ফিনান্স ট্রাস্ট ব্যাংক  গ্যারান্টি ট্রাস্ট ব্যাংক  হাউজিং ফিনান্স ব্যাংক  কেসিবি ব্যাংক উগান্ডা লিমিটেড  এনসিবিএ ব্যাংক উগান্ডা   সুযোগ ব্যাংক উগান্ডা লিমিটেড   ওরিয়েন্ট ব্যাংক  স্ট্যানবিক ব্যাংক উগান্ডা লিমিটেড  স্ট্যান্ডার্ড চার্টার্ড উগান্ডা  ক্রান্তীয় ব্যাংক  আফ্রিকার জন্য ইউনাইটেড ব্যাংক   আরো দেখুন    উগান্ডায় ব্যাংকিং  উগান্ডায় ক্ষুদ্রঋণ আমানত গ্রহণকারী প্রতিষ্ঠানের তালিকা  উগান্ডায় লাইসেন্সপ্রাপ্ত ঋণ প্রতিষ্ঠানের তালিকা   তথ্যসূত্র    বহিঃসংযোগ    কেনিয়ার ব্যাঙ্কগুলি মেজর উগান্ডার সম্প্রসারণে  উগান্ডা: বিদেশী ব্যাংকগুলি 11 জানুয়ারী ২০১২ পর্যন্ত আধিপত্য বিস্তার করে।  বিষয়শ্রেণী:উগান্ডার ব্যাংক বিষয়শ্রেণী:দেশ অনুযায়ী ব্যাংকের তালিকা